फोन हैकिंग मामले में संसद को जवाब देंगे कैमरन  
फोन हैकिंग मामले के बाद रूपर्ट मडरेक से अपने रिश्तों पर पीएम डेविड कैमरन हाउस ऑफ कॉमंस के विशेष सत्र में सांसदों के सवालों का जवाब देंगे।
फोन हैकिंग मामले के बाद रूपर्ट मडरेक से अपने रिश्तों पर प्रधानमंत्री डेविड कैमरन हाउस ऑफ कॉमंस के विशेष सत्र में सांसदों के तीखे सवालों का जवाब देंगे। संसद के निचले सदन में पेश होने के लिए कैमरन ने मंगलवार को अफ्रीका के अपने दौरे को बीच में ही खत्म कर दिया।  इस मामले में अबतब मडरेक की न्यूज इंटरनेशनल कंपनी के शीर्ष कार्यकारी के अलावा ब्रिटेन के दो वरिष्ठ पुलिस अधिकारी भी इस्तीफा दे चुके हैं। मडरेक, उनके बेटे जेम्स मडरेक, पूर्व कार्यकारी रेबेका ब्रुक्स और वरिष्ठ पुलिस अधिकारी कल सांसदों के समक्ष पेश हुए थे।  अपनी पेशी के दौरान मडरेक और जेम्स ने हैकिंग मामले के लिए माफी मांगी थी और कहा था कि इस तरह की कार्रवाई उनकी कंपनी के स्थापित मूल्यों के अनुरूप नहीं है। इस विवाद के कारण बंद हुए मडरेक के टैबलॉयड न्यूज ऑफ द वर्ल्ड के पूर्व संपादक एंडी कोउल्सन की सेवा लेने के लिए कैमरन की आलोचना हो रही है। द मिरर की खबर के अनुसार सांसद कल रात कैमरन के उनके पूर्व मीडिया सलाहकार एंडी कोउल्सन द्वारा न्यूज ऑफ द वर्ल्ड के पूर्व अधिकारी नील वेलिस से पिछले आम चुनाव के दौरान सलाह लेने की बात स्वीकार किए जाने पर जवाब तलब कर सकते हैं। इन दोनों अधिकारियों को गिरफ्तार कर जमानत पर रिहा किया गया है।